Document ID: /roh_data/filtered/fineweb-2-filterrobots_roh.jsonl.gz/44260

Chors rumantschs portan omagi ad in dals impurtants cumponists e dirigents rumantschs insumma: Professer Gion Giusep Derungs, naschì ils 15 d'avrigl 1932 a Surcasti. Cun numerusas cumposiziuns e sco dirigent ha Gion Giusep Derungs marcà fitg ferm il chant da chors en ed ordvart il Grischun. Per ses 89avel anniversari porta l'emissiun NOSS CHORS omagi al giubilar lumnezian cun laschar chantar ils chors virils: Surses, Lumnezia, Ligia Grischa e Laax ed il maschadads: Surmeir, Suraua, Surselva, cantus firms surselva ed il scolars secundars da Vella. Ils intermezzos vegnan dal Calamus Trio e da lAlena Cherny al clavazin.
Redacziun: Giusep G. Decurtins